KN Pandemie op kykNET: nuwe program wat die pad vorentoe ondersoek | LitNet
COVID-19 is deur die Wêreld Gesondheidsorganisasie tot 'n pandemie verklaar. Vir die volgende 13 weke, vanaf Dinsdag 7 April om 21:00, bring KN Pandemie akkurate nuus en feite oor die virus op kykNET DStv-kanaal 144.
KN Pandemie sal ook weekliks via Skype inloer by verskeie professionele mense – dokters, verpleegsters en ander mense wat direk in kontak met COVID-19 is, sowel as mense wat plaaslik of internasionaal in inperking is, om meer oor hul ervaring te praat. Daar is ook talle organisasies wat hard werk om ander te help om die uitdagings wat COVID-19 bring te oorkom – in KN Pandemie sal daar weekliks op só 'n organisasie gefokus word.
2020-04-08 at 19:59
DSTV nie meer 'n opsie (of keuse) vir baie Suid-Afrikaners nie. Ons het nie KykNet nie.
2020-05-01 at 18:07
Tydens Disdag 27 April se program, KN Pandemi aangebied deur Susan Steyn, het daar 'n e-posadres verskyn wat die kykers vrae wil vra rakende die inperkings. Ek kon nie my versoek stuur nie want die e-posadres govco.za/coronavirus wil nie aanvaar word nie. Is dit reg?
2020-06-10 at 14:21
Ek wil graag weet hoe lyk die statistieke vir mense wat gesond geword het. Wat is die ouderdomsgroepe. Is daar mense bo 50 wat dit oorleef. Die statistieke is verdoemend vir mense bo 50. Is daar kans op oorlewing vir hulle wat bo 50 is?
2020-07-13 at 08:11
Die e-posadres vir vrae aan Suzaan verskyn vlugtig op die skerm tydens die kykNet KN Pandemieprogram. Dikwels kom vrae agterna by my op, maar ek kan hulle ongelukkig dan nie stel nie, omrede ek die e-posadres nie neergeskryf het nie en 'n naslaan vir die e-posadres is ook nêrens te vinde nie. Help asseblief.
2020-08-09 at 18:05
Ek vind die Pandemie-program baie insiggewend. Dankie kykNET.
Suzaan het die week gepraat met 'n Prof van UWK. Dink sy van is Sterling. Net ietsie wat hy genoem het wat ek nie heeltemal mee saamstem nie, maar miskien is ek verkeerd. Dis ivm warm suurlemoenwater. Hy het gesê mense dink met die neem van die water sal hul die virus afspoel en dis nie so.
Ek glo nie dis die rede hoekom mense dit drink nie. Volgens my kennis bevat sitrus baie vitamiene C en dis die groot rede hoekom meeste mense dit inneem. Dis ook die rede hoekom SA se uitvoer van sitrusvrugte die hoogte ingeskiet het, volgens 'n onlangse nuusberig. Ook help dit glo met spysvertering.
Indien ek verkeerd is, help my reg asseblief.
2020-08-12 at 12:49
Goeie dag. Ek het'n paar C-19 vrae waaroor ek wonder: As ek in 'n restaurant uiteet en die kelner vat met 'n 'besmette' hand aan my kos of eetgery, kan ek C-19 opdoen of 'n maagongesteldheid opdoen? Ons spoel alles wat ons aankoop onder warm water af. Is dit werklik nodig? Mart